open-index/open-wikipedia-markdown huggingface dataset:
רבל סאן

**יואל ג'ייסון קווינגטון** (באנגלית: **Joel Jason Covington**; נולד ב-19 ביוני 1978), ידוע בשם הבמה **רבל סאן** (**Rebel Sun**), או לעיתים כ-**A7**, הוא ראפר ומפיק מוזיקלי ישראלי-אמריקאי.

## קורות חיים
ב-2003 הקים את להקת "קולולוש". ההרכב משלב את סגנונות ההיפ-הופ, הג'אז והפאנק. במהלך שנות פעילותם, שיתפו פעולה עם אמנים כגון אמן הג'אז האמריקאי באני סיגלר, דייוויד אייבורי ואמנים בינלאומיים נוספים. ב-2006 הוציאו קולולוש את הסינגל "Fight Rebel Sun", השיר הוקלט כחלק ממאבק להשארתו של רבל סאן בישראל. לבסוף, הצליח המאבק והראפר ומשפחתו קיבלו אזרחות ישראלית.

ב-2008 הוציא יחד עם מארקי פונק את המיני-אלבום "Elements EP", תחת חסותה של חברת התקליטים "Agitpop Records".

ב-2010 הקים את הרכב ההיפ הופ "לוסיל קרו". במהלך שנות פעילותו, הופיע ההרכב במקומות שונים ברחבי העולם.

ב-2012 הוציא את המיני-אלבום "Blasphemy EP", יחד עם המפיק פלאסגא. האלבום יצא דרך חברת התקליטים "Raw Tapes".

החל מ-2015, לקח רבל סאן חלק בקולקטיב המפיקים המוזיקליים "LBT".

## חיים אישיים
יואל קווינגטון נולד ב-1978 בארצות הברית. ב-1999, עלה יחד עם משפחתו לארץ ישראל. ב-2006, עמדו קווינגטון, אשתו ושתי בנותיו בפני גירוש מישראל. בסופו של דבר, בשנת 2007, קווינגטון ומשפחתו קיבלו אזרחות ישראלית.

## קישורים חיצוניים

* 
* 
* 
* 

*
קטגוריה:ראפרים ישראלים
קטגוריה:ראפרים יהודים אמריקאים
קטגוריה:מוזיקאים יהודים אמריקאים
קטגוריה:אמנים ישראלים הידועים בשם במה
קטגוריה:ישראלים שנולדו ב-1978
הר טוד (ארץ אלזוורת')

**הר טוד** (באנגלית: **Mount Todd**) הוא פסגה בקצה הצפוני של רכס פרובודה, בצפון מרכז רכס סנטינל, בהרי אלזוורת', שבאנטארקטיקה.

גובהו של הרכס 3,600 מטרים מעל פני הים.

ההר מתנשא מעל קרחון אמברי שממערב לו; מעל קרחון פאטליינה שמצפון-מזרח לו; ומעל קרחון אלן שמדרום - דרום-מזרח לו.

ההר ממוקם 3 קילומטרים צפונית - מזרחית מהר פרס; ו-8.65 קילומטרים מהר הייל.

## היסטוריה
### מיפוי ההר

ההר מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1957–1960.

המיפוי עודכן על ידי סוקרים אמריקאים בשנת 1988.

### מקור השם

שמו של ההר ניתן לו בשנת 1984 על ידי הוועדה המייעצת לשמות אנטארקטיים.

ההר נקרא על שמו של אדוארד פ. טוד (Edward P. Todd), פיזיקאי של הקרן הלאומית למדע של ארצות הברית בין השנים 1963–1984, ומנהל אגף תוכניות חקר הקוטב (Division of Polar Programs) של הקרן הלאומית למדע הלאומי בין השנים 1977–1984. טוד היה אחראי לפיתוח התוכנית האנטארקטית של ארצות הברית.

## קישורים חיצוניים
* הר טוד באתר הסקר הגאולוגי של ארצות הברית
* הר טוד באתר הגאזט האנטארקטי המשווה SCAR של ממשלת אוסטרליה

## הערות שוליים

טוד
טוד
קופלה (סרט)

**קופלה** (ברוסית: **Купала**) הוא סרט ביוגרפי בלארוסי, מיני סדרה בת ארבעה פרקים, בהפקת אולפני הקולנוע הלאומיים בלארוספילם, אודות חייו של הסופר הבלארוסי ינקה קופלה. הצילומים התרחשו בשנת 2019 והסדרה שודרה בנובמבר 2020.
## עלילה
זהו סיפור על אהבה ושנאה, מלחמה ומהפכה, חיים ומוות, יצירתיות ומתנה ספרותית. הסדרה חושפת את אבני הדרך העיקריות בחיי הסופר ינקה קופלה, בד בבד עם האירועים הטרגיים ביותר של המאה העשרים. תוך הצגת סיפורה של אישיות יוצאת מן הכלל, משורר בעל כישרון נדיר, שהדרמה האישית שלו ומותו המסתורי עדיין מרגש את מוחם של חוקרים ומעריצים, שבמשך כמה עשורים הצליחו לעשות יותר למען התרבות הבלארוסית מאשר רבים - במשך כמה מאות שנים.
## שחקנים ודמויות
* ניקולאי שסטאק - ינקה קופלה
* ורוניקה פליאשקביץ'
* ילנה פובגאייבה
* אנה פולופאנובה
* אלכסנדר יפרמוב
* ולדימיר יאנקובסקי
* אלכסנדר אילין
* מקסים קרצ'טוב
* ולדימיר גלטוב
## קישורים חיצוניים
* 

קטגוריה:סרטי 2020
קטגוריה:סרטים בלארוסיים
קטגוריה:סרטים ברוסית
קטגוריה:סרטי פעולה
קטגוריה:סרטי דרמה היסטורית
הר טוד (ארץ אנדרבי)

**הר טוד** (באנגלית: **Mount Tod**) הוא הר בארץ אנדרבי, שבאנטארקטיקה.

ההר ממוקם לאורך הגדה הדרום-מערבית של קרחון אוסטר, בראשו של מפרץ אמונדסן.

## היסטוריה
### גילוי ומיפוי ההר

ההר מופה בהתבסס על תצלומי אוויר שצולמו על ידי מטוס של משלחת החקר האנטארקטית הלאומית של אוסטרליה בשנת 1956.

### מקור השם

שמו של ההר ניתן לו על ידי ועדת השמות האנטארקטית של אוסטרליה.

ההר נקרא על שמו של י. מ. טוד ( I. M. Tod), שהיה תצפיתן מטאורולוגי בתחנת מוסון בשנת 1961.

## קישורים חיצוניים
* הר טוד באתר הסקר הגאולוגי של ארצות הברית
* הר טוד באתר הגאזט האנטארקטי המשווה SCAR של ממשלת אוסטרליה

## הערות שוליים

טוד
Sol-Angel and the Hadley St. Dreams

**Sol-Angel and the Hadley St. Dreams** (בעברית: **סול-המלאכית וחלומות רחוב האדלי**) הוא אלבום האולפן השני של הזמרת-יוצרת האמריקאית סולאנג' נואלס. האלבום יצא לאור ב-26 באוגוסט 2008 על ידי חברות התקליטים גפן רקורדס ומיוזיק וורלד אנטרטיינמנט.

האלבום הגיע למקום התשיעי במצעד הבילבורד 200.

## רשימת רצועות

## מיקומי שיא

## קישורים חיצוניים
* 

## הערות שוליים

קטגוריה:אלבומי סולאנג' נואלס
קטגוריה:אלבומים באנגלית
קטגוריה:אלבומים שהופקו על ידי מארק רונסון
קטגוריה:אלבומי חברת גפן רקורדס
Changed It

**Changed It** (בעברית: **שינה את זה**) הוא סינגל שהוקלט על ידי הראפרית הטרינידדית ניקי מינאז', ביחד עם הראפר האמריקאי ליל ויין. השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני, וריפבליק רקורדס.

השיר הגיע למקום ה-29 במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', ליל ויין, דיטייל, סידני סוויפט ואלכס גודווין והופק על ידי דיטייל, סידני סוויפט ומוטיב. בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה ליחיד מביניהם שלא צולם לו וידאו קליפ נלווה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.

## וידאו קליפ
האודיו הרשמי של השיר הועלה לערוץ היוטיוב של ניקי מינאז' ב-16 במרץ 2017. נכון לאפריל 2020, מונה הצפיות של הקליפ עומד על כ-5 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירי ליל ויין
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:סינגלים בהוצאת ריפבליק רקורדס
קטגוריה:סינגלים בהוצאת יאנג מאני
Solo Star

**Solo Star** (בעברית: **רק כוכב**) הוא אלבום הבכורה של הזמרת-יוצרת האמריקאית סולאנג' נואלס. האלבום יצא לאור ב-26 בדצמבר 2002, על ידי חברות התקליטים גפן רקורדס ומיוזיק וורלד.

האלבום הגיע למקום ה-23 במצעד אלבומי ה-R&B/היפ-הופ.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומי בכורה מ-2002
קטגוריה:אלבומי סולאנג' נואלס
קטגוריה:אלבומים באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי לינדה פרי
קטגוריה:אלבומי חברת קולומביה רקורדס
True (מיני-אלבום)

**True** (בעברית: **נכון**) הוא המיני-אלבום הראשון של הזמרת-יוצרת האמריקאית סולאנג' נואלס. המיני-אלבום יצא לאור ב-27 בנובמבר 2012 על ידי חברת התקליטים Terrible Records. מתוך המיני-אלבום יצאו שלושה סינגלים.

המיני-אלבום הגיע למקום ה-157 במצעד הבילבורד 200.

## רשימת רצועות

## מיקומי שיא

## קישורים חיצוניים
* 

## הערות שוליים

קטגוריה:מיני-אלבומי בכורה מ-2012
קטגוריה:אלבומי סולאנג' נואלס
קטגוריה:מיני-אלבומים באנגלית
Regret in Your Tears

**Regret in Your Tears** (בעברית: **חרטה בדמעות שלך**) הוא סינגל שהוקלט על ידי הראפרית הטרינידדית ניקי מינאז'. השיר יצא לאור ב-10 במרץ 2017, כסינגל שלא מתוך האלבום, על ידי חברות התקליטים יאנג מאני, קאש מאני וריפבליק רקורדס.

השיר הגיע למקום ה-26 במצעד שירי ה-R&B\היפ הופ.

## רקע וכתיבה
השיר נכתב על ידי ניקי מינאז', סטארה, בוי-1דה, פרנק דוקס ואלן ריטר והופק על ידי בוי-1דה, פרנק דוקס, אלן ריטר גם כן. בנוסף לכך, יצא השיר בדיוק בסמוך לצאת השירים "No Frauds" ו-"Regret in Your Tears", והיה לשני מביניהם שצולם לו וידאו קליפ נלווה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-26 מיליון השמעות.

## וידאו קליפ
קליפ המילים הרשמי של השיר הועלה לערוץ היוטיוב של ניקי מינאז' ב-24 במרץ 2017. קליפ המילים צולם בשחור-לבן, תוך שהוא צבר למעלה מ-9.5 מיליון צפיות. ב-30 באפריל 2017, הופץ בטיידל בלבד, הווידאו קליפ הרשמי של השיר.

ב-5 במאי 2017, הועלה הווידאו קליפ גם ליוטיוב. נכון לספטמבר 2021, מונה הצפיות של הקליפ עומד על למעלה מ-24 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי פרנק דוקס
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סטארה
קטגוריה:שירים שהופקו על ידי פרנק דוקס
קטגוריה:סינגלים בהוצאת יאנג מאני
הגווארדיה הלבנה (סדרת טלוויזיה)

סדרת הטלוויזיה **הגווארדיה הלבנה** (ברוסית: **Белая гвардия**) היא סדרה בת שמונה פרקים בבימויו של סרגיי סנז'קין על מלחמת האזרחים ברוסיה, המבוססת על רומן "הגווארדיה הלבנה" מאת מיכאיל בולגקוב. הסדרה שודרה בערוץ הטלוויזיה רוסיה-1 ב-3 וב-4 במרץ 2012, ועוררה התנגדות מצד אוקראינה.

## עלילה
הסדרה עוסקת במשפחת טורבין, שנקלעה למלחמת האזרחים בחורף 1918–1919 בקייב. הרקע ההיסטורי של הסדרה הוא נפילת שלטונו של ההטמאן האוקראיני פבלו סקורופדסקי, כיבוש קייב על ידי כוחות הרפובליקה העממית של אוקראינה והקרבות הממושכים נגד הצבא האדום.

הדמות הראשית, אלכסיי טורבין, היא רופא צבאי ששרד את שלוש שנות מלחמת העולם הראשונה. הוא אחד מאלפי קצינים רוסיים, שאחרי מהפכת אוקטובר נקלעו לחוסר ודאות מוחלט בחייהם הפוליטיים והפרטיים. רבים מהם פנו לשרת אצל סקורופדסקי במשטרו בחסות גרמניה, שהיה מתון בהשוואה לטרור האדום בקייב שהפעילו הבולשביקים נגד קצינים ואנשי מודיעין. אחרי שהובסה הקיסרות הגרמנית במלחמת העולם הראשונה, נמלט ההטמאן עם הגרמנים. מספר קצינים וצוערים רוסיים היו הכוח הצבאי היחיד שנותר מול אנשי סימון פטליורה האוקראיני, שהתקדמו לקייב.

## דמויות

### הפקה
הסדרה צולמה בסנקט פטרבורג, ברחוב המבצר בויבורג, במדרון אנדרייבסקי ובכנסיית אנדריי הקדוש בקייב.

## ביקורת
במרץ 2012 כתב ולדימיר בונדרנקו על כישלון "הגווארדיה הלבנה". אולס בוזינה כתב: "מתחזים של הגווארדיה הלבנה בשמונה פרקים משעממים".

ב-28 ביולי 2014, שלל משרד התרבות של אוקראינה מהסדרה את זכויות השידור באוקראינה. לדברי המשרד, הסדרה "מפגינה התעלמות מהשפה האוקראינית, מהעם ומהמדינה" ו"עובדות מסוימות שוכתבו לטובת רוסיה".

## קישורים חיצוניים

* הגווארדיה הלבנה באתר של ערוץ הטלוויזיה רוסיה-1

## הערות שוליים

קטגוריה:סרטי מלחמת האזרחים הרוסית
קטגוריה:סדרות טלוויזיה רוסיות שעלו לשידור בשנות ה-2010
קטגוריה:VGTRK: תוכניות וסדרות
שארל הראשון, דוכס בורבון

**שארל הראשון, דוכס בורבון** (; 1401 – 4 בדצמבר 1456) היה בן אצולה, פוליטיקאי ואיש צבא צרפתי.

## ביוגרפיה
שארל נולד בשנת 1401. היה בנם הבכור של ז'אן הראשון, דוכס בורבון ומארי, דוכסית אוברן. הוא מונה בידי אביו לרוזן קלרמון-אן-בובאיס בשנת 1424. ב-1415 נפל אביו בשבי לאחר קרב אז'נקור, ושארל הפך באופן זמני לדוכס בורבון. לאחר שחרורו של אביו הוא תפס בחזרה את השליטה בדוכסות. ב-1434 מת אביו ושארל ירש אותו כדוכס בורבון. בהמשך הוא ירש מאמו את דוכסות אוברן.

ב-1425 נישא שארל לאגנס מבורגונדי בתו של ז'אן הראשון, דוכס בורגונדיה. שארך שירת בהצטיינות בצבא המלכותי במהלך מלחמת מאה השנים בקרבות כנגד האנגלים. עם זאת הוא שמר על הפסקת אש עם גיסו פיליפ השלישי, דוכס בורגונדיה אשר גם הוא נמנה עם אויבי הכתר הצרפתי. ב-1440 שני הדוכסים אף חתמו על ברית רשמי. הוא נכח בהכתרתו של שארל השביעי, מלך צרפת שהעניק לו תואר אבירות.

למרות זאת, עוד באותה שנה הוא השתתף במרד הפרגואריה כנגד המלך. עם התמוטטות המרד הוא התחנן לרחמים מצד המלך, אשר שלל ממנו כמה מאדמותיו. הוא נפטר במולן ב-4 בדצמבר 1456.

## משפחתו
מנישואיו לאגנס מבורגונדי נולדו לשארל 12 ילדים:
* ז'אן השני, דוכס בורבון (1426-1448)
* מארי מבורבון (1428-1448)
* פיליפ דה בורבון (1430-1440)
* שארל השני, דוכס בורבון (1434-1488)
* איזבל מבורבון (1436-1465)
* פייר השני, דוכס בורבון (1438-1503)
* לואי מבורבון, בישוף ליל (1438-1482)
* מרגריט מבורבון (1439-1483)
* קתרין מבורבון (1440-1469)
* ז'אן מבורבון (1442-1493)
* ז'אק מבורבון (1445-1586)

כמו כן היו לו מספר בנים לא-חוקיים ביניהם לואי מבורבון-רוסיון ורנו מבורבון.

## קישורים חיצוניים

* 

קטגוריה:בית בורבון
קטגוריה:אנשי צבא צרפתים
קטגוריה:מלחמת מאה השנים
קטגוריה:ילידי 1401
קטגוריה:נפטרים ב-1456
Black Barbies

**Black Barbies** (בעברית: **ברביות שחורות**) הוא סינגל שיווקי שהוקלט על ידי הראפרית הטרינידדית ניקי מינאז', ביחד עם הראפר האמריקאי מייק ויל מייד איט. השיר הוקלט בנובמבר 2016, ויצא לאור ב-30 בנובמבר 2016, על ידי חברות התקליטים איר-דראמארס ואינטרסקופ רקורדס, כסינגל שלא מתוך אלבום.

השיר הגיע למקום הראשון במצעד השירים שבניו זילנד.

## רקע וכתיבה
השיר נכתב על ידי ניקי מינאז', חאליף בראון, אקוויל בראון, רדריק דייוויס, מייקל ויליאמס ומייק ויל מייד איט והופק על ידי מייק ויל מייד איט. השיר יצא בהשראת הלהיט הבינלאומי "Black Beatles", של הצמד ריי סרמרד, שהפך לתופעה ויראלית בכל העולם באותה התקופה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-63 מיליון השמעות.

## מיקומי שיא

## קישורים חיצוניים

## הערות שוליים

קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי מייק ויל מייד איט
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סוואה לי
קטגוריה:שירים שהופקו על ידי מייק ויל מייד איט
קטגוריה:סינגלים בהוצאת אינטרסקופ רקורדס
הסוכנות הלאומית לחקר החלל

**הסוכנות הלאומית לחקר החלל של בלארוס** (בבלארוסית: **Нацыянальнае агенцтва па касмічным даследаванням**) היא גוף של הרשות המבצעת במדינה בתחום פעילויות החלל שישרה את מועצת החלל הלאומית ונודעה בשם "סוכנות החלל הבלארוסית" (**Беларускае касмічнае агенцтва**) שפעלה משנת 2009.  

סוכנות החלל מנוהלת על ידי האקדמיה הלאומית למדעים בבלארוס. הסוכנות עובדת בשיתוף פעולה הדוק עם תאגיד החלל רוסקוסמוס.

משנת 2009 שוגרו לחלל 4 לוויינים ובשנת 2024 בחללית סויוז MS-25 שוגרה לחלל אזרחית בלארוסית לביקור קצר. 

## פרויקטים
* BelKA -  2009, השיגור נכשל.
* BKA -  2012, שוגר בעזרת רוסקוסמוס, נבנה ברוסיה. לוויין חישה מרחוק.
* Belintersat-1 -  2016, שוגר בעזרת סין, נבנה על ידי Thales Alenia Space. לוויין תקשורת.
* CubeBel-1  -  2018, שוגר בעזרת סין, נבנה על ידי אוניברסיטת בלארוס. לוויין זעיר חישה מרחוק.

## קישורים חיצוניים
* תיאור פעילות 

קטגוריה:בלארוס: ארגונים ממשלתיים
קטגוריה:סוכנויות חלל
לב גרופ מדיה

**לב גרופ מדיה** (באנגלית: **Lev Group Media**) היא חברת תקליטים ישראלית שנוסדה בשנת 2006.

לב גרופ מדיה מייצגת ומפיצה אמנים כגון עלמה זהר, המדרגות, אריאל הורוביץ ויעל דקלבאום. כמו כן, לב גרופ מדיה היא היבואן והמפיץ הבלעדי של חברת התקליטים וורנר מיוזיק גרופ וחברות הבת שלה, יחד עם חברת התקליטים הישראלית היי פידליטי. בנוסף, מפיצה לב גרופ מדיה בישראל אלבומים של חברות נוספות, בהם פרלופון ואקס-אל רקורדינגס.

לב גרופ מדיה היא הנציגה הרשמית של שירות הזרמת המדיה Deezer בישראל.

## קישורים חיצוניים
* 

קטגוריה:חברות תקליטים ישראליות
המינהל הלאומי לפיתוח האוויר והחלל

**המינהל הלאומי לפיתוח האוויר והחלל** (באנגלית: **National Aerospace Development Administration, NADA**; בקוריאנית: **국가우주개발국**) היא סוכנות החלל הרשמית של קוריאה הצפונית, המחליפה את הוועדה הקוריאנית לטכנולוגיית החלל (KCST). הוא נוסד ב-1 באפריל 2013.

הבסיס הנוכחי לפעילותה של הוא החוק לפיתוח חלל, שעבר בשנת 2013 במושב השביעי של אספת העם העליונה. החוק קובע את העקרונות הצפון-קוריאנים של התפתחות החלל, קובע ציות לעקרונות האידאולוגיה של ג'וצ'ה וכן את המטרה לפתור בעיות מדעיות וטכנולוגיות של המרחב לשיפור הכלכלה, המדע והטכנולוגיה.

החוק גם מסדיר את עמדת המינהל ואת עקרונות האבטחה והמחקר ביחס לשיגור הלוויין. החוק קורא לשיתוף פעולה עם ארגונים בין-לאומיים ומדינות אחרות, עקרון השוויון והתועלת ההדדית, כיבוד המשפט הבין-לאומי והתקנות הבין-לאומיות על החלל. החוק מתנגד למיליטריזציה של החלל.

## הוועדה הקוריאנית לטכנולוגיית החלל
ממוזער|טיל Unha-3, 8 באפריל 2012
בשנת 1980, KCST, סוכנות החלל המבצעת של צפון קוריאה, החלה במחקר ופיתוח במטרה לייצר ולהציב לווייני תקשורת, לווייני תצפית קרקע ולווייני תצפית מזג אוויר. סוכנות זו נקראה בשם הוועדה הקוראנית לטכנולוגיית חלל.
## לוגו
לוגו המינהל מורכב מגלובוס כחול כהה ובו המילה Kukgaujugaebalkuk (מינהל פיתוח חלל לאומי) באותיות קוריאניות לבנות בתחתית, DPRK (הרפובליקה העממית הדמוקרטית של קוריאה) באותיות תכלת בחלקה העליון, קבוצת הכוכבים של הדובה הגדולה, NADA באותיות לבנות באמצע, ושתי טבעות בצבע כחול בהיר המסמלות מסלולי לוויין והכוונה למיקום כל מסלולי הלוויינים. הלוגו מתואר כמייצג את "אופיו, משימתו, עמדתו וסיכוי הפיתוח" של הסוכנות. הדובה נועדה לסמל ולהאדיר את קוריאה כמעצמת חלל. 

התקשורת המערבית הצביעה על כך שהלוגו דומה ברובו ללוגו של נאס"א – שניהם עם גלובוס כחול, אותיות לבנות, כוכבים וטבעות.  
## הערות שוליים

קטגוריה:תוכנית החלל של קוריאה הצפונית
קטגוריה:סוכנויות חלל
In The Mix

**In The Mix** (בעברית: **בתערובת**) הוא סינגל שהוקלט על ידי הזמרת-יוצרת האמריקאית מריה קארי. השיר יצא לאור ב-17 בספטמבר 2019, על ידי חברות התקליטים מריה קארי רקורדס וסטודיו ABC, כשיר הנושא של תוכנית הטלוויזיה "Mixed-ish".

השיר הגיע למקום התשיעי במצעד שירי ה-R&B הדיגיטליים.

## רקע וכתיבה
השיר נכתב על ידי מריה קארי ודניאל מור II והופק על ידי השניים גם כן. ב-5 באוגוסט 2019, קארי אישרה כי היא תשיר את "In The Mix", שיתפקד כשיר הנושא של תוכנית הטלוויזיה "Mixed-ish". השיר נכתב והוקלט בסביבות יולי ואוגוסט באותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-1.3 מיליון השמעות.

## וידאו קליפ
ב-17 בספטמבר 2019, יצא הווידאו קליפ הרשמי של השיר, אשר הועלה לערוץ היוטיוב של ABC. הקליפ כולל קטעים מתוך הופעה וקטעים של קארי עם ילדיה באולפן הקלטות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
בייס רקורדס

**בייס רקורדס** היא חברת תקליטים ישראלית שהוקמה על ידי אלי אמיר. הלייבל עוסק בעיקר במוזיקה ים-תיכונית ומוזיקת היפ הופ.

## היסטוריה
ב-2003 רכש בעלי החברה אלי אמיר את חברת התקליטים "בן-מוש", תוך שהפיק אמנים ים-תיכוניים שונים. במקביל, הקים את חברת "בייס רקורדס".

ב-2006 קיבלה חברת התוכן הסלולרי "טיפקום" זיכיון בלעדי לניהול תוכני בייס רקורדס בניו מדיה ובתקשורת הסלולרית.

ב-2008 הודיע הזמר הראל מויאל על עזיבתו את החברה. ב-2015, תבע מויאל את החברות הפי"ל, יוניסל ו"בייס רקורדס", בטענה שלא קיבל תמלוגים על יצירותיו במשך עשור.

## אלבומים בולטים שיצאו לאור בחברה
* אבי מסיקה - מציאות מדומה (2004)
* אבי מסיקה - ילדים גדולים (2004)
* לאה שבת - עכשיו ביחד (2004)
* מאיה בוסקילה - סיפור מכור (2004)
* הראל מויאל - הראל מויאל (2005)
* סגיב כהן - התגשמי לי (2005)
* שורטי - לאלף את הסוררת (2005)
* אבי מסיקה - קצת אחרת (2006)
*אמנים שונים - המיקסטייפ של בייס (2006)
*המסיח - ילדי ההפיכה (2006)
* ארז אלגרבלי - מחסום ארז (2006)
* דנידין - מחזיק מעמד (2006)
* הראל מויאל - לבדי (2007)
* מושיק עפיה - אין הגיון באהבה (2007)

## קישורים חיצוניים
* 
* 

קטגוריה:חברות תקליטים ישראליות
קטגוריה:היפ הופ: חברות תקליטים
המכון למחקרי חלל של האקדמיה הרוסית למדעים

**המכון למחקרי חלל של האקדמיה הרוסית למדעים**, קיצור הרוסית: ИКИ РАН, **IKI RAN**) הוא הארגון המוביל של האקדמיה הרוסית למדעים בנושא חקר החלל לטובת מחקר בסיסי. היה ידוע בעבר כ**מכון מחקרי החלל של האקדמיה למדעים של ברית המועצות** (ברוסית: ИКИ АН СССР, *IKI AN SSSR*).

המכון ממוקם במוסקבה וכולל צוות של 289 מדענים העורכים מחקר מדעי בתחומי אסטרופיזיקה, מדעים פלנטריים, פיזיקה סולארית, יחסי שמש - אדמה, פלזמה קוסמית וגאופיזיקה. המכון מפתח ובודק גם טכנולוגיות חלל בשיתוף האקדמיה הרוסית למדעים וסוכנות החלל הפדרלית הרוסית.

המכון הוקם ב-15 במאי 1965 על פי צו מועצת השרים של ברית המועצות מספר 147–392. בשנת 1992, שנה לאחר פירוק ברית המועצות, המכון אורגן מחדש בשמו הנוכחי.

מכשירים מדעיים שפותחו על ידי מדעני המכון הותקנו במספר לוויינים וגשושיות.

## מחקר
המכון עוסק במחקר בתחומים הבאים:
* אסטרופיזיקה אנרגטית גבוהה
* מדע פלנטרי
* פיזיקת פלזמה בחלל
* רוח השמש ותווך בין-פלנטרי
* מדעי כדור הארץ
* מחקר בפיזיקה אופטית
* מרכז מצב הלוויין
* אינטרנט למדעי החלל הרוסי
* אחסון נתונים

## קישורים חיצוניים

*  

## הערות שוליים

קטגוריה:המכון לפיזיקה וטכנולוגיה של מוסקבה
קטגוריה:מוסקבה: מבנים
קטגוריה:תוכנית החלל הרוסית
קטגוריה:האקדמיה הרוסית למדעים
קטגוריה:מעוטרי עיטור לנין
אאורה דיון

**מריה לואיז יונסן** (באנגלית: **Maria Louise Joensen**; נולדה ב-21 בינואר 1985), המוכרת בשם הבמה **אאורה דיון** (**Aura Dione**), היא זמרת-יוצרת דנית. בשנת 2008 הוציאה את אלבום הבכורה שלה, "Columbine". השיר "I Will Love You Monday (365)" מתוך אלבום זה הגיע למקום הראשון במצעד הפזמונית של גרמניה, ונצפה למעלה מ-80 מיליון פעמים ביוטיוב.

## ביוגרפיה
דיון נולדה כמריה יונסן בקופנהגן. אמה נולדה באיי פארו, והיא ממוצא צרפתי ואביה הוא ממוצא דני וספרדי.
הוריה חשפו אותה למוזיקה והיא החלה בכתיבת שירים בגיל 8. הוריה היו היפים שהפליגו איתה בסירה מסביב לעולם, עד שעברו להתגורר בבורנהולם כשהייתה בת 8. שם למדה בחינוך פורמלי, החל מבית ספר תיכון, אך החליטה לעבור לגור באוסטרליה. מעבר זה בא לידי ביטוי בשיר "Something From Nothing".

דיון התפרסמה בקיץ 2007 עם הלהיט "Something From Nothing" ובהמשך עם השיר "Song for Sophie (I Hope She Flies)", שניהם מאלבומה Columbine, שיצא ב-2008.
השיר "I Will Love You Monday" היה ללהיט באירופה כששוחרר בגרסה מורחבת "I Will Love You Monday (365)".

ב-4 בנובמבר 2011, דיון הוציאה לאור את אלבומה השני "Before the Dinosaurs". הסינגל הראשון מהאלבום "Geronimo" הופק בידי דויד גוסט והגיע ישירות לראש מצעד הפזמונים בגרמניה.
באותה השנה זכתה בפרס פורצי הגבול האירופי.
אאורה הוציאה לאור את הסינגל השני מהאלבום, "Friends". השיר נכתב על ידה, ג'וסט, והמפיק המוזיקלי Rock Mafia והגיע לראש המצעד בגרמניה. "Friends" הוא הסינגל השלישי של דיון שהגיע לראש המצעדים.

דיון נישאה ליזם המיליארד יאנוס פריס, אך הזוג נפרד באפריל 2015.

## דיסקוגרפיה
### אלבומי אולפן
* 2008: *[[Columbine]]*
* 2011: *[[Before the Dinosaurs]]*
* 2017: *Can't Steal the Music*

### מיני-אלבומים
* 2020: *Fearless Lovers*

## קישורים חיצוניים

* 

## הערות שוליים

קטגוריה:זמרות דניות
קטגוריה:זמרים-יוצרים
קטגוריה:דניות שנולדו ב-1985
קטגוריה:דנים שנולדו ב-1985
פודי

**פודי** (באנגלית: **Foodie**; ברבים: **פודי'ז**) הוא ביטוי סלנג אנגלי, המתאר אדם בעל עניין מיוחד או ידע באוכל, נלהב או אנין טעם, ושאוכל לא רק מרעב, אלא מתוך עניין או כתחביב. למונחים "**גסטרונום**" (באנגלית: **Gastronome**) ו"**גורמן**" (בצרפתית: **Gourmand**) הגדרות דומות.

## שימושים מוקדמים במילה
המילה "פודי", שמתרחקת מהדימוי האליטיסטי כמו גורמה, אך מורמת יותר מאשר מעמדו של הגרגרן – נראתה לראשונה בדפוס בראשית שנות השמונים. המונח נכנס לשימוש כמעט בו זמנית בארצות הברית ובבריטניה. הבכורה של השימוש בביטוי עומדת לזכות גאל גרין, מבקר מסעדות אמריקאי, שביוני 1980 כתב במגזין ניו יורק:

*"slips into the small Art Deco dining room of Restaurant d'Olympe... to graze cheeks with her devotees, serious foodies..."*.

מיד לאחר מכן צוינה המילה "פודי" בעיתונות הבריטית. אן באר, עורכת המגזין הלונדוני Harper's & Queen, ביקשה מהקוראים להגיב על אובססיה חדשה לאוכל. התגובות של כמה קוראים בשם פול לוי, סופר אוכל באותו מגזין. לוי שיתף פעולה, ותרם מאמר אנונימי באוגוסט 1982, והגדיר לראשונה את המונח כשכתב: "הפודים הם 'פודיסטים'. הם לא אוהבים ומתעבים את כל מי שאינם פודים". ואפיין את עצמו בתור "מלך פודי נוראי, הבטן־שלו־גדולה־מהעיניים־שלו, מקורי, בעל־תיאבון־בלתי־נשלט, ממצמץ־בשפתיים"

המילה נפוצה במהירות, בין היתר מפני שבאר ולוי המשיכו לנקוט צעדים בקידום המונח כהוציאו לאור בשנת 1984 ספר, The Official Foodie Handbook.

## עיסוק
פודי'ז הם קבוצת תחביבנים מובהקת. תחומי עניין ופעילויות אופייניות שלהם כוללות את ענף המזון, יקבים וטעימות יין, מבשלות בירה וטעימת בירה, מדעי מזון, מעקב אחר פתיחות וסגירות של מסעדות, טרנדים במזון, בריאות ותזונה, שיעורי בישול ותיירות קולינרית. עם זאת, פודי יכול לפתח עניין מסוים בפריט ספציפי בלבד.

## התרחבות התופעה
העניין בקרב פודי'ז בשנות השמונים והתשעים הוליד את ערוץ Food Network האמריקאי וכן תוכניות אוכל אחרות, סרטים פופולריים ותוכניות טלוויזיה על אוכל כמו Top Chef ו-Iron Chef, רנסאנס בספרי בישול מיוחדים, כתבי עת מיוחדים כמו Gourmet Magazine ו-Cook's Illustrated, כמו גם הפופולריות ההולכת וגוברת של שוקי החקלאים, אתרי אינטרנט מוכווני אוכל כמו Zagat ו-Yelp, פרסום וקריאת בלוגים של אוכל כמו Foodbeast ו-foodieworld, חנויות המתמחות בכלי מטבח כמו Williams Sonoma ו-Sur La Table, ואת מיסוד תואר "הסלבריטי-שף".

לפודי'ז יש נוכחות משמעותית במדיה החברתית; אוהבי אוכל יצרו ערוצי YouTube משלהם, שבהם הם מראים מה הם מבשלים ואיפה הם אוכלים ברחבי העולם. הפך זה גם למנהג מקובל לצלם תמונות של אוכל ומשקאות הנצרכים בבית או בחוץ ולשתף אותם בפייסבוק, בטוויטר, ובעיקר באינסטגרם או במדיה אחרת הלובשת צורה של פורנו אוכל (Food Porn).

### בישראל
גם בישראל מאז תחילת המאה ה-21 עלתה מגמה בקרב ציבור הפודי'ז שהלכה וגדלה בהיקפים גדולים, לצד גדילה במספר המסעדות והתפתחות היצירתיות הקולינרית. תופעת הפודי'ז מוכרת בכל רחבי הארץ, אך ניכרת בעיקר בתל אביב, לאור המגוון הרחב בעסקי מסעדנות של השפים המובילים.

## ראו גם
* גסטרונומיה
* גורמה

## קישורים חיצוניים

## הערות שוליים

קטגוריה:סלנג בשפה האנגלית
קטגוריה:גסטרונומיה
Up Out My Face

**Up Out My Face** הוא סינגל שהקליטה הזמרת-יוצרת האמריקאית מריה קארי, ביחד עם הראפרית הטרינידדית ניקי מינאז', מתוך האלבום, Memoirs of an Imperfect Angel. השיר יצא לאור ב-26 בינואר 2010, כסינגל הרביעי מתוך האלבום.

השיר הגיע למקום המאה במצעד הבילבורד הוט 100.

## רקע וכתיבה
השיר נכתב על ידי מריה קארי, טריקי סטיוארט, דה-דרים וניקי מינאז', הולחן על ידי סטיב קלארק והופק על ידי קארי, סטיוארט ונאש גם כן. ב-26 בינואר 2010, נשלח השיר לרדיו השירים הקצביים ולרדיו השירים האורבניים שבארצות הברית. בהמשך, היה זמין להורדה דיגיטלית.

כמה שנים לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-4 מיליון השמעות.

## וידאו קליפ
הווידאו קליפ הרשמי של השיר הועלה לערוץ היוטיוב של מריה קארי ב-26 בינואר 2010, ביום צאתו של השיר כסינגל. הקונספט של הקליפ הוא הצבע האדום והצבע הלבן. בנוסף לכך, ניתן לראות את קארי כשהיא לבושה כמו אחות וכך גם את מינאז'.

נכון לינואר 2022, מונה הצפיות של הקליפ עומד על למעלה מ-63 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מריה קארי
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים שנכתבו על ידי ניקי מינאז'
קטגוריה:וידאו קליפים שבוימו על ידי ניק קאנון
If We Ever Meet Again

**If We Ever Meet Again** (בעברית: **אם אי פעם ניפגש שוב**) הוא סינגל שהוקלט על ידי הזמר האמריקאי טימבלנד בשיתוף עם הזמרת-יוצרת האמריקאית קייטי פרי. השיר יצא לאור ב-1 בדצמבר 2009 על ידי חברות התקליטים אינטרסקופ רקורדס ובלאק-גראונד רקורדס. הסינגל יצא מתוך אלבומו השלישי של טימבלנד, Shock Value II.

השיר הגיע למקום ה-37 במצעד הבילבורד הוט 100.

## הצלחה
איגוד תעשיית ההקלטות הבריטי העניק לשיר את תואר הזהב, על מכירות של למעלה מ-400,000 עותקים במדינה. ביוני 2017, פרסמה חברת המצעדים הרשמית כי מכירותיו במדינה עולות על למעלה מ-434,000 עותקים בסך הכול.

באוקטובר 2017, פורסם על ידי איגוד תעשיית ההקלטות הצרפתי כי השיר נמכר בלמעלה מ-85,000 עותקים במדינה.

## וידאו קליפ
הווידאו קליפ הרשמי של השיר פורסם ב-10 בפברואר 2010. בתחילת הקליפ, ניתן לראות הבזקים מהירים בהם ניתן לראות את טימבלנד נמצא במוזאון במכירה פומבית. בהמשך, ניתן לראות את טימבלנד ופרי יחד מצבעים את השיר.

נכון לאפריל 2022, מונה הצפיות של הקליפ עומד על למעלה מ-153 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי טימבלנד
קטגוריה:שירי קייטי פרי
קטגוריה:שירים באנגלית
קטגוריה:שירים שנכתבו על ידי טימבלנד
קטגוריה:שירים על פרידה
קטגוריה:שירי דאנס-פופ
קטגוריה:סינגלים שהגיעו למקום הראשון בניו זילנד
קטגוריה:סינגלים בהוצאת אינטרסקופ רקורדס
Outrospective

**Outrospective** הוא אלבום האולפן השלישי של להקת פיית'לס שיצא לאור ב-18 ביוני 2001. האלבום הוא האלבום הנמכר ביותר של הלהקה וכולל מספר שירים שזכו להצלחה ביניהם "We Come 1", "Muhammad Ali" ו"One Step Too Far" בו השתתפה גם הזמרת דיידו. למרות זאת, רולו ארמסטרונג, מפיק הלהקה, התיחחס לאלבום כאל האלבום הפחות אהוב עליו מבין אלבומי הלהקה.

בעטיפת האלבום מופיע צילום שצולם במהלך מרד הסטודנטים שנערך במאי 1968 בפריז, צרפת.

## סינגלים
"We Come 1" היה הסינגל הראשון שיצא לאור מתוך האלבום. הבכורה העולמית הייתה ב-28 במאי 2011, בעוד בבריטניה יצא השיר ב-4 ביוני. השיר הגיע למקום השלישי במצעד הסינגלים הבריטי, המיקום הגבוה ביותר אליו הגיעה הלהקה (במשותף עם השיר "Insomnia"). בנוסף למצעד הבריטי הגיע למקום השלישי גם בדנמרק, הולנד, הונגריה, יוון, נורווגיה ורומניה.

"Muhammad Ali", הסינגל השני מתוך האלבום, יצא לאור ב-23 בספטמבר 2001. השיר עוסק בהשפעה שהייתה לדמותו של המתאגרף מוחמד עלי על מקסי ג'אז, סולן הלהקה, במהלך ילדותו. על עטיפת הסינגל מופיע צילום מתוך הקרב של עלי נגד סוני ליסטון. מיקום השיא אליו הגיע השיר במצעד הבריטי היה המקום ה-29, מקום אילו גם הגיע הסינגל הבא מתוך האלבום "Tarantula".

הסינגל הרביעי והאחרון מתוך האלבום, "One Step Too Far", הגיע למקום השישי המצעד הסינגלים הבריטי ולמקום הרביעי בבלגיה, הונגריה ובמצעד הדאנס הבריטי. הזמרת דיידו, אחותו של רולו ארמסטרונג, משתתפת בשיר.

## רשימת השירים
### Outrospective

### Outrospective / Reperspective
בדומה לאלבומי הלהקה הקודמים, גם לאלבום זה יצאה אחרי מספר חודשים גרסה מורחבת הכוללת את שירי האלבום המקורי ובנוסף דיסק הכולל גרסאות רמיקס ושירים נוספים.

## קישורים חיצוניים

קטגוריה:אלבומי פיית'לס
קטגוריה:אלבומי חברת ברטלסמן מיוזיק גרופ
Before the Dinosaurs

**Before the Dinosaurs** (בעברית: **לפני הדינוזאורים**) הוא אלבום האולפן השני של הזמרת-יוצרת הדנית אאורה דיון. האלבום יצא לאור ב-4 בנובמבר 2011 על ידי חברות התקליטים יוניברסל מיוזיק ואיילנד רקורדס.

האלבום קיבל ביקורות מעורבות ממבקרי המוזיקה, שהשוו את דיונה לזמרת ליידי גאגא, אך הרגישו שהאלבום נערך יתר על המידה.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אאורה דיון
קטגוריה:אלבומים שהופקו על ידי ריק נואלס
קטגוריה:אלבומים שהופקו על ידי רוק מאפיה
קטגוריה:אלבומי חברת איילנד רקורדס
רסלמניה 9

**רסלמניה 9** (או בשמו המוכר יותר **WrestleMania IX**), אשר הופץ בישראל תחת השם "שגעון ההיאבקות 9", היה אחד מאירועי השלם וצפה של ארגון ההיאבקות האמריקאי, ה-WWF. האירוע נערך ב-4 באפריל 1993, במלון סיזרס פאלאס  שבפרדייס, נבדה והיה לאירוע הרסלמניה הראשון שנערך מחוץ לאולם סגור.

## האירוע
באירוע התרחשו שני קרבות מרכזיים, בראשון נערך קרב על אליפות העולם במשקל כבד של ה-WWF בין האלוף המכהן ברט הארט לבין זוכה קרב הרויאל ראמבל 1993, יוקוזונה; הקרב המרכזי השני התמקד בחזרתו של האלק הוגן שעזב את ה-WWF לאחר רסלמניה 8, אך חזר לקרב על אליפות הזוגות העולמית יחד עם ברוטוס ביפקייק  נגד "כסף בע"מ" שכללה את טד דיביאסי ומייק רוטונדה.

בקרב על האליפות הבין יבשתית בין האלוף שון מייקלס לטטנקה. טטנקה ניצח בקרב בכך שמייקלס נשאר מחוץ לזירה מעבר לזמן המותר וכתוצאה מכך שמר על התואר.

קרב נוסף על אליפות הזוגות בין האלופים, טד דיביאסי וארווין אר שייסטר, לבין האלק הוגאן וברוטוס ביפקייק. דיביאסי וארווין ניצחו בקרב עקב פסילה ולכן הם שמרו על התארים. קרב נוסף התקיים בין מר פרפקט ללקס לוגר. לוגר ניצח בקרב אף על פי שרגליו של פרפקט נגעו בחבלים במהלך הריתוק. קרב נוסף התקיים בין אנדרטייקר לגונזלס הענק. גונזלס נפסל, מה שהביא לניצחון של אנדרטייקר אשר איבד את הכרתו.

הקרב המרכזי של האירוע היה על אליפות ה-WWF בין האלוף ברט הארט לבין זוכה הרויאל ראמבל לשנת 1993, יוקוזונה. יוקוזונה ריתק את הארט לאחר הפרעה של מר פוג'י, שזרק מלח לעיניו של הארט, וזכה בתואר לראשונה בקריירה שלו. אחרי הניצחון של יוקוזונה, הגיע האלק הוגאן ועזר לברט הארט לצאת מהזירה. מר פוג'י, מאמנו של יוקוזונה, הציע להוגאן קרב נגד יוקוזונה על התואר והוגאן הסכים. יוקוזונה תפס את הוגאן ופוג'י זרק מלח לעיניו, אך הוגאן חמק, וכך המלח פגע בעיניו של יוקוזונה. הוגאן ביצע את מהלך הסיום שלו, הלג דרופ, ניצח תוך 22 שניות וזכה בתואר.

## ביקורות
המבקרים והמעריצים נתנו ביקורות שליליות לאירוע. הביקורת השכיחה ביותר הייתה לקרב של אנדרטייקר נגד גונזלס הענק ולזכייה בתואר של האלק הוגן. כמות ההזמנות של הצפייה בתשלום והנוכחות באירועים של ה-WWF ירדו באותה שנה.

## תוצאות

## קישורים חיצוניים
* 
* 
* 
* 

## הערות שוליים

קטגוריה:אירועי רסלמניה
קטגוריה:מופעי ה-WWE
אברהם טוקזייר

**אבּרהם טוקזייר** (בפינית: **Abraham Tokazier**; 29 בספטמבר 1909 – 7 באפריל 1976) היה אצן יהודי-פיני, סגן אלוף פינלנד (1938) בריצת 100 מטר.

## ביוגרפיה
טוקזייר נולד וגדל בהלסינקי למשפחה יהודית, בן למשפחה בת שישה אחים. לאברהם אח תאום בשם משה. אביו, מאיר טוקזייר, היה סוחר במקצועו שנולד באורשה (בבלארוס המודרנית). אביו היגר לפינלנד ושם התחתן עם שרה לבקוביץ', יהודייה ילידת פינלנד. הוא התאמן בריצה במועדון היהודי מכבי הלסינקי. בשנת 1934 השתתף עם אחיו התאום בהכשרה בלטביה או בליטא כשבסיומה עלו לארץ ישראל, אך חזר עם אחיו לפינלנד לאחר ששניהם עברו תאונת דרכים בארץ ישראל. אחיו התאום ואחיו הצעיר יעקב היו מספר פעמים אלופי פינלנד בהרמת משקולות.

### השערורייה
בתחרות חנוכת האצטדיון האולימפי של הלסינקי שאך זה הסתיימה בנייתו (ויועד לקראת אולימפיאדת הלסינקי ב-1940) שנערכה ב-21 ביוני 1938 השתתף טוקזייר בריצת 100 מטר. הוא חצה ראשון את קו הסיום והכרוז הודיע עליו כמנצח מיד לאחר הריצה, אך עם פרסום התוצאות הרשמיות, התברר שהציבו אותו במקום הרביעי. לכל ארבעת הרצים ניתנה תוצאה זהה של 11.0 שניות. למחרת פורסמה בעיתון *Helsingin Sanomat*  הנפוץ בכל המדינות הנורדיות, תמונה שצילמה את סיום הריצה על קו הסיום. התמונה מוכיחה בבירור כי טוקזייר, האצן הקרוב ביותר למצלמה בגופיה הכהה, היה הראשון שחצה את הקו. כתובית התמונה הבהירה "תמונה זו מוכיחה כי השופטים טעו בזיהוי המנצח במירוץ".
אמנם הריצה הייתה צמודה, אך הסיבה לדירוג הנמוך של טוקזייר במקום הרביעי הייתה ככל הנראה בגלל אנטישמיות, ולא בגלל טעות שנעשתה על ידי השופטים. זאת בגלל שמשלחת רשמית מגרמניה הנאצית, שכללה בין היתר חברים מהוועדה המארגנת של אולימפיאדת ברלין (1936), הגיעה והייתה בין אורחי התחרות. המארגנים, שרצו לרצות את אורחיהם, ובלחץ של אורהו קקונן (לימים נשיא פינלנד), שבאותה העת היה שר הפנים ויו"ר ההתאחדות האתלטיקה הפינית, הוציאו אותו מהפודיום ומטקס קבלת המדליות.

חודש וחצי לאחר מכן, באליפות פינלנד שנערכה בתחילת אוגוסט אותה שנה, זכה טוקזייר במדליית כסף בריצת 100 מטר בתוצאה של 10.9 שניות, אחרי אקי טמיסטו (10.8 שניות) ולפני טויבו אקינן (10.9 שניות).

בשנת 1939 קבע טוקזייר בריצת 100 מטר את שיאו האישי על 10.7 שניות.
מאוחר יותר, טוקזייר היגר לסטוקהולם, שוודיה, שם גם נפטר.

## הכרה מאוחרת
בשנות ה-90 פנתה מכבי הלסינקי להתאחדות האתלטיקה הפינית בבקשה להכיר בטוקזייר כמנצח ולהשיב לו את הפרס, אולם ניסיון זה לא צלח.
השערורייה חזרה לכותרות בשנת 2013, לאחר שהעיתונאי הפיני Kjell Westö  הזכיר את הפרשה בספרו "Hägring 38".

בסופו של דבר, ב-18 בספטמבר 2013 התנצלה התאחדות האתלטיקה הפינית בפני משפחתו של טוקזייר, והכריזה שהוא המנצח האמיתי באותה ריצה מפורסמת ב-1938. רשימת הרצים וזמני הריצה עודכנו בהתאם. את התוצאות הרשמיות לא ניתן לבטל בשל תקנות התאחדות האתלטיקה הבינלאומית.

## משפחתו
אחייניו של טוקזייר הם רנה ניברג , שגריר פינלנד באוסטריה, ברוסיה ובגרמניה בעבר, והלל טוקזייר , פסנתרן, זמר ומלחין פיני.

## קישורים חיצוניים
* 9/18/2013 ,SUL ei suostu muuttamaan skandaalijuoksun tuloksia vuodelta 1938, Leena Jokinen 
* 9/19/2013 ,SUL pyytää anteeksi 75 vuotta vanhaa tuomarointivirhettä, Jaakko Parkkinen 

קטגוריה:תאומים
קטגוריה:אתלטים יהודים
קטגוריה:ספורטאים יהודים פינים
קטגוריה:אצנים יהודים
קטגוריה:מחלוקות ופולמוסים בספורט
קטגוריה:פינים שנולדו ב-1909
קטגוריה:פינים שנפטרו ב-1976
אידה בובולה

**אידה מרים בובולה** (בהונגרית **Ida Miriam Bobula**; 27 בפברואר 1900 - 24 באוקטובר 1981) הייתה פרופסור במכללת לימסטון ארצות הברית, אקטיביסטית, פמיניסטית, היסטוריונית, בלשנית, אשורולוגית וחוקרת תרבויות, ממוצא הונגרי.

## ביוגרפיה
בובולה נולדה למשפחה פטריוטית מרקע חברתי גבוה. בתם של ג'אנוס די ואיידה הלסי בובולה. אביה ג'אנוס בובולה היה אדריכל. ספר השירים שלה, ראה אור בשנת 1920. היא למדה באוניברסיטת פוזמני פטר (Pázmány Péter). יזמה את הקמת האגודה הלאומית של נשים סטודנטיות באוניברסיטה ובמכללות בהונגריה. כיהנה בתפקיד יו"ר ונשיאת האגודה בשנים 1920 עד 1924. בובולה קיבלה את הדוקטורט בשנת 1924, ואחר כך שימשה במשך שנתיים בתפקיד עמיתת מחקר במכללת ברין מאור בפנסילבניה, ארצות הברית.

הייתה תלמידתו של פרנץ יוס באדיני. שניהם היו חוקרים בתחום איתור מוצאו של העם ההונגרי, ופרסמו יחד מחקרים עם עדויות על מוצא השפה והתרבות ההונגרית מתוך השפה והתרבות השומרית הקדומה. בובולה חקרה וגילתה מהו המקור של האלה הפטרונית של הונגריה בולדוגסוני (Boldogasszony). על פי הכנסייה הנוצרית בולדוגסוני הוא שמה של מריה אם ישו. פירוש שמה הוא "גבירת השפע" בובולה גילתה שעל פי הפולקלור ההונגרי יש לאלה בולדוגסוני שבע בנות, וגילתה שהמקור העתיק של אלה זאת הוא האלה באהו השומרית, המכונה גם באבה וגם גולה. על פי האמונה השומרית באהו היא "האלה האם הגדולה", אלת החיים והמוות, אלת האדמה, המים והשמים, אשר ילדה את האלים. ואשר מכונה "אמא באהו אלת השפע". בובולה גילתה טקסים, פולקלור ומנהגים הונגרים המשמרים עד היום טקסים לאלה האם הגדולה, כולל טקסי לידה, טקסי קציר ועוד.

קטגוריה:מהגרות מהונגריה לארצות הברית
קטגוריה:מהגרים מהונגריה לארצות הברית
קטגוריה:פמיניסטיות
קטגוריה:היסטוריוניות
קטגוריה:בלשניות ולשונאיות
קטגוריה:אשורולוגים
קטגוריה:בלשנים ולשונאים הונגרים
קטגוריה:היסטוריונים הונגרים
קטגוריה:אמריקאיות שנולדו ב-1900
קטגוריה:אמריקאים שנולדו ב-1900
קטגוריה:אמריקאיות שנפטרו ב-1981
קטגוריה:אמריקאים שנפטרו ב-1981
הגבוהים והאדירים

**הגבוהים והאדירים** (באנגלית: **The High and the Mighty**) הוא סרט אסונות אמריקאי משנת 1954 בבימויו של ויליאם ולמן עם ג'ון ויין בתפקיד הראשי.
התסריט מבוסס על רומן בשם זה מאת ארנסט גאן  שנת 1953.

המוזיקה נכתבה על ידי דימיטרי טיומקין, שיר הנושא זכה להצלחה עצומה ולביצועים רבים. נכתבו לו מילים והשיר היה שבועות רבים בראש מצעד הפזמונים. בסרט שורק אותו ג'ון ויין לאורך העלילה ולכן הוא כונה גם "שיר השריקה".

## פרסים
דימטרי טיומקין זכה בפרס אוסקר לפסקול המקורי הטוב ביותר והיה מועמד לפרס אוסקר לשיר המקורי הטוב ביותר.

ג'ן סטרלינג וקלייר טרבור היו מועמדות לפרס אוסקר לשחקנית המשנה הטובה ביותר. סטרלינג זכתה בפרס גלובוס הזהב לשחקנית המשנה הטובה ביותר - סרט קולנוע.

ויליאם ולמן היה מועמד לפרס אוסקר לבמאי הטוב ביותר.

רלף דוסון היה מועמד לפרס אוסקר לעריכה הטובה ביותר.

## תקציר העלילה
בנמל התעופה בהונולולו עומדת לצאת טיסה במטוס דאגלס DC-4 לסן פרנסיסקו. בטיסה 17 נוסעים ו-5 אנשי צוות. הקברניט הראשי הוא ג'ון סאליבן (רוברט סטאק) הקצין הראשון הוא דן רומן (ג'ון ויין). רומן הוא טייס מבוגר ועתיר ניסיון. באחת הטיסות התרסק המטוס, אשתו ובנו נהרגו והוא נפצע קשה ונשאר עם צליעה קבועה. המחשבות על התאונה רודפות אחריו כל הזמן.

הדיילת (דו אוודון) מקבלת את הנוסעים בזוגות ובודדים. לכל אחד מהם יש סיפור ובעיות שונות.

אד ג'וזף (פיל האריס) ואשתו קלרה (אן דורן) הם זוג שחזר מחופשה רצופת תקלות בהוואי אבל הם לקחו הכל בקלות.

סאלי מק'י (ג'ן סטרלינג) טסה בחששות כבדים לפגוש גבר שהתאהב בתמונתה לפני שנים כשהייתה מלכת יופי. היא חוששת מתגובתו לכשיראה שאינה יפה כמו בתמונה.

מיי הולסט (קלייר טרבור) היא שחקנית לשעבר. היא מתיישבת ליד קן צ'לדס (דייוויד בריאן) החרד מן הטיסה ומעודדת אותו. אחד הנוסעים, המפרי אגניו (סידני בלקמר) חושד בצ'לדס שהוא בוגד עם אשתו ומאיים עליו באקדח שנלקח ממנו על ידי הנוסעים.

המטוס מתחיל לרטוט והצוות מבחין בדליקה באחד המנועים. הם מצליחים לכבות אותה אבל המנוע מושבת ונגרמת זרימת דלק קשה.

רומן מודיע לנוסעים המבוהלים כי כנראה לא יוכלו להגיע לסן פרנסיסקו ויצטרכו להנחית את המטוס בים. סירות של משמר החופים של ארצות הברית ימתינו להם במקום וימשו אותם מהים. בינתיים הוא מבקש מהנוסעים להשליך את כל חפציהם לים כדי לחסוך בדלק. כל הנוסעים משתפים פעולה ומוסרים לו את המזוודות. הוא פותח את דלת המטוס כשאחד הנוסעים תומך בו, ומשליך הכל לים.

רומן מחליט בהתייעצות עם הנווט וילבי (ואלי בראון) שיוכלו לנחות בסן פרנסיסקו. הקברניט הנפחד מחליט בכל זאת לבצע נחיתה בים אבל רומן סוטר לו והוא מתאושש ומסכים להנחית את המטוס ביעדו בהדרכת רומן.

בשדה התעופה בסן פרנסיסקו מתכוננים לנחיתת אונס אבל המטוס נוחת ללא פגע.

## קישורים חיצוניים

* קדימון לגבוהים והאדירים, באתר יוטיוב
* הגבוהים והאדירים, באתר TCM
* שיר הנושא מתוך הגבוהים והאדירים, באתר יוטיוב

קטגוריה:זוכי אוסקר: הפסקול הטוב
קטגוריה:סרטי 1970
קטגוריה:סרטי אסונות
קטגוריה:סרטי ג'ון ויין
קטגוריה:סרטי האחים וורנר
קטגוריה:סרטי תעופה אמריקאיים
קטגוריה:סרטים באנגלית
קטגוריה:סרטים המבוססים על רומנים אמריקאים
קטגוריה:סרטים שמתרחשים במטוס
קטגוריה:ערכים שבהם תבנית בריטניקה אינה מתאימה
הישראלים (הרכב)

**הישראלים**, מוכרים גם כ**ביגי ושורטי** ובהמשך **ביגי ושורט**, היה צמד מוזיקלי ישראלי.

## היסטוריה
ב-2004 הקימו גילי "ביגי" מסמי ואמיתי "שורטי" צברי את ההרכב. באותה שנה, הוציאו את שיר הפריצה שלהם, "תזיזי ת'ישבן". מאוחר יותר הכריזו חברי ההרכב כי השקיעו את כל הונם בו. השיר, ששילב את ז'אנרי ההיפ הופ והפופ, הפך ללהיט, זכה ברינגטון פלטינה כפולה ואף גרר שיר תגובה מהזמרת רוני דואני בשם "תזיז את הישבן", אשר מחה על היחס של השיר לנשים. השיר "ריקוד השורטי ביגי" מתוך האלבום זכה להצלחה גם הוא, כאשר זכה בתואר רינגטון פלטינה. להיט נוסף המזוהה עם ההרכב הוא "המורה", שאף הופק עבורו וידאו קליפ.

בהמשך שנת 2004, הוציא ההרכב את אלבומו היחיד, "תזיזי ת'ישבן", תחת חסותו של הלייבל "בן-צור הפקות". האלבום זכה להצלחה רבה, אך ההרכב התפרק תוך שנה.

ב-2005 שודרה בערוץ 2 התוכנית "פעם בחיים", בה השתתף ההרכב.

ב-2008, חתם מסמי בחברת התקליטים הד ארצי, על מנת להקים את ההרכב מחדש, והחליף את צברי בטל "שורט" שרון (טל שרעבי), אך הקמת ההרכב מחדש לא הצליחה והצמד המחודש הוציא סינגל אחד בלבד, בשם "עד אור הבוקר".

## דיסקוגרפיה
### אלבומי אולפן
* 2004: תזיזי ת'ישבן

## קישורים חיצוניים

* 
* 

## הערות שוליים

קטגוריה:משתתפי פעם בחיים
קטגוריה:צמדי היפ הופ ישראלים
אופל קדט C

**אופל קדט C** (בגרמנית: **Opel Kadett C**) היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1973–1979 בגרמניה ובלגיה.

## "אופל קדט C"

* יוצרו 1,754,989 יחידות.
* מנוע קדמי.
* מנועי בנזין.
* 5 נוסעים (דגם סדאן).

## תצורות "אופל קדט C"

* 2 דלתות - סדאן.
* 4 דלתות - סדאן.
* 3 דלתות - האצ'בק.
* 2 דלתות - קופה.
* 2 דלתות - טרגה - טופ.
* 3 דלתות - סטיישן.

### דגמים
* "קדט 1000".
* "קדט 1200".
* "קדט 1200 S".
* "קדט 1600 S".
* "קדט GT - 1900".
* "קדט 1900 E".
* "Rallye-Kadett 2000 E".
* "קדט GT - 2000".
* "קדט 2000 E".
* "קדט 2000 EH".

## תמונות

קובץ:Opel Kadett C 4 door post face-lift.jpg| "אופל קדט C", דגם "סדאן" 4 דלתות
קובץ:1970s Opel Kadett 1.2 S Berlina (11275995715).jpg| "אופל קדט C", דגם "סדאן" 4 דלתות
קובץ:Opel Kadett 1200 (8526643856).jpg| "אופל קדט C", דגם "סדאן" 4 דלתות
קובץ:Opel Kadett C City front 20081127.jpg| "אופל קדט C", דגם "City"
קובץ:1976 Opel Kadett C City (8854366629).jpg| "אופל קדט C", דגם "City", שנת 1976
קובץ:MHV Opel Kadett C 1-2 Aero 02.jpg| "אופל קדט C" דגם "אארו" סגנון גג "טרגה-טופ"
קובץ:Opel Kadett C Aero (1977).JPG| "אופל קדט C" דגם "אארו" סגנון גג "טרגה-טופ"
קובץ:Opel Kadett Kulmbach 2018 6170324.jpg| "אופל קדט C" - קופה
קובץ:Kadettillac - panoramio.jpg| "אופל קדט C" - קופה
קובץ:Opel Kadett C Kombi Lahti2.JPG | "אופל קדט C" דגם "Caravan" - סטיישן
קובץ:Opel 1204 Caravan – Heckansicht, 7. Dezember 2015, Funchal.jpg| "אופל קדט C" דגם "Caravan" - סטיישן


## ראו גם
* אופל
* אופל קדט A
* אופל קדט E
* אופל קפיטן
* אופל אדמירל

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות קופה
קטגוריה:מכוניות סטיישן
קדט C
קטגוריה:דגמי מכוניות שהושקו ב-1973
קטגוריה:כלי רכב גרמניים
קטגוריה:כלי רכב המיוצרים בבלגיה
הנשיקה (קלימט)

**הנשיקה** (בגרמנית: **Der Kuss**) היא יצירה בשמן ועלי זהב, כסף ופלטינה על בד שנוצרה על ידי הצייר והסימבוליסט האוסטרי גוסטב קלימט. היצירה נוצרה בשנים 1907–1908, והיא הוצגה כבר ב-1908 תחת השם "Liebespaar" (בעברית: האוהבים). בציור מתוארים זוג אוהבים מחובקים השלובים זה בזו עם גלימות בסגנון האר נובו ותנועת האמנויות והאומנויות. כיום, היצירה מוצגת בגלריה האוסטרית בלוודר, וינה, והיא נחשבת לאחת היצירות החשובות ביותר של תנועת "הזצסיון הווינאי" וכן ליצירה המפורסמת ביותר של קלימט.

## אודות הציור
אהבה, אינטימיות ומיניות הם מוטיבים חוזרים בעבודותיו של קלימט. ניתן לראות שבעבודותיו הקודמות של הצייר, כגון "Stoclet Frieze" ו-"Beethoven Frieze", הוא התמקד ברומנטיקה וכן במוטיב החיבוק הזוגי. קיימת מחלוקת בנוגע מי דגמנה עבור הציור; יש הטוענים כי זו הייתה אמילי פלוגה, בת זוגו של קלימט, ואחרים סוברים שזו הייתה אישה שכונתה 'Red Hilda' שהופיעה ביצירות אחרות של האומן כמו "דניה".

ביצירה מתוארים זוג אוהבים מחובקים על רקע שטוח בצבע זהב. הזוג נמצא בקצה שדה פרחוני שמסתיים היכן שנמצאת רגלה של האישה. האיש לובש גלימה עם תבניות גאומטריות ועם מעט סימנים דמויי מערבולות. האיש חובש כתר העשוי מגפנים, בעוד האישה חובשת כתר העשוי מפרחים. האישה לובשת שמלה עם תבניות של פרחים. פרצופו של האיש לא גלוי לעיניי המתבונן בציור, אלא הוא כפוף לנשק את לחיה של האישה. ידיו של האיש מערסלות את ראשה של האישה. עיניה של האישה עצומות, יד אחת חובקת את צווארו של האיש, יד אחרת נחה על ידו וראשה מופנה כלפי הגבר לקבלת הנשיקה.

סגנון התבניות בציור מזוהה עם תנועות האר נובו ועם תנועת האמנויות והאומנויות. למרות זאת, הרקע ביצירה שונה מיצירות של אמנים דומים כמו אדגר דגה. יצירות כמו הנשיקה מאפיינות את תקופת מפנה המאה העשרים עקב השילוב של החושניות והשפע המתוארות בהן. השימוש בעלי זהב היה נהוג בציורים מימי הביניים, בכתבי יד מוזהבים, בפסיפסים ובבגדים ואמנות מתקופת הברונזה, ולא נעשה בהם שימוש עד לעבודות כמו הנשיקה. כמו כן, היצירה מושפעת מג'פוניזם כפי שמשתקף מהקומפוזיציה הפשוטה בציור וכן מכך שראשו של האיש כמעט יוצא מקצה היצירה.

קלימט הגה את הרעיון לשימוש בזהב מטיול שעשה לאיטליה ב-1903. כשהוא ביקר ברוונה, הוא ראה פסיפס מברונזה בבזיליקת סן ויטאלה. עבור קלימט, השטחיות וחוסר העומק בפסיפס רק העצימו את זוהרו של הזהב, ובעקבות כך הוא החל להשתמש לעיתים תכופות בעלי זהב וכסף ביצירותיו.

מומחים טוענים כי היצירה מתארת את אפולו מנשק את דפנה, כמסופר במטמורפוזות של אובידיוס.

יצירתו הקודמת של קלימט, סדרת ה-"Vienna Ceiling", עוררה ביקורת עזה בקרב קהילת האמנים. בניגוד לכך, הנשיקה שהוצגה ב-1908 התקבלה בהתלהבות, ונרכשה על ידי ממשלת אוסטריה עוד בעודה בתצוגה אף לפני שקלימט סיים להשלימה.

גם כיום יצירה זו פופולרית מאוד. ב-2012, הציור הופיע בסרט זאת מלחמה בכיכובם של ריס וית'רספון, כריס פיין וטום הארדי. בסרט, דמויותיהם של וית'רספון ופיין מבקרות בתערוכה של קלימט כאשר הנשיקה מהווה מרכזה של התערוכה. ב-2013, האמן הסורי טאמם עזאם צייר את הנשיקה על מבנה שהופצץ כתוצאה ממלחמת האזרחים בסוריה. האמן קרא למיצג "Freedom Graffiti", והוא יצר זאת כדי להגביר את המודעות הבינלאומית למלחמה בסוריה.

## ראו גם

* הנשיקה, ציור מעשה ידי אדוורד מונק משנת 1897

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציורים מהמאה ה-20
קטגוריה:נשיקות באמנות ובתרבות
קטגוריה:גוסטב קלימט
סימו ליו

**סימו ליו** (בסינית מפושטת: **刘思慕**; נולד ב-19 באפריל 1989) הוא שחקן ופעלולן קנדי-סיני. ידוע בעיקר בשל גילום דמותו של ג'ונג קים בקומדיית המצבים "המכולת של קים" (אנ') (2016–2021), ובזכות הופעתו בתור גיבור-העל שאנג-צ'י בסרטי היקום הקולנועי של מארוול.

## ביוגרפיה
סימו ליו נולד בחרבין, חיילונגג'יאנג בצפון-מזרח סין, והיגר עם משפחתו לשכונה במיסיסוגה, קנדה בגיל חמש. בתום לימודיו התיכוניים, למד סימו מימון וחשבונאות באוניברסיטת מערב אונטריו שם סיים את לימודיו בשנת 2011, ולאחר מכן עבד כחשבונאי בחברת דלויט בטרם עזב את עבודתו עקב קיצוצים.

## קריירה
סימו ניסה לעבוד בעבודות שונות, עד שהחליט להתעסק במשחק. הוא החל להופיע כניצב ופעלולן בסרטי קולנוע וסדרות טלוויזיה שונות, ולאחר מכן בשנת 2015, הופיע בתפקיד ראשי בסדרה הקנדית "דם ומים", שעל תפקידו בה זכה למועמדות בטקס פרסי ACTRA ופרס המסך הקנדי. מאוחר יותר הופיע בתפקיד חוזר בסדרה "חטופה", המבוססת על זיכיון "חטופה" בכיכובו של ליאם ניסן.

בשנת 2016 החל לשחק את התפקיד הראשי של ג'ונג קים בקומדיית המצבים "המכולת של קים" ברשת הטלוויזיה הקנדית CBC Television, המבוססת על מחזה עלילתי באותו השם. הסדרה זכתה בפרס האנסמבל הטוב ביותר בטקס פרסי ACTRA בשנת 2017, קטגוריה אליה היו מועמדים גם בשנים 2018 ו-2019. בשנת 2018 זכתה הסדרה בפרס סדרת הקומדיה הטובה ביותר בטקס פרסי המסך הקנדי. הסדרה סיימה את שידוריה לאחר חמש עונות בשנת 2021. במקביל המשיך סימו להופיע בתפקידים שונים בסדרות הטלוויזיה "אורפן בלאק", "סלאשר" (אנ'), "ריזוטו" (אנ'), "המרחב" ו"חמוץ מתוק".

במהלך כנס "קומיק-קון" סן דייגו 2019, הוכרז כי סימו ליו לוהק לגלם את דמותו של גיבור-העל שאנג-צ'י בסרט "שאנג-צ'י ואגדת עשר הטבעות", הסרט הראשון ב בו מככב שחקן אסייתי בתפקיד הראשי. זוהי למעשה הופעתו הקולנועית הראשונה של סימו, מלבד תפקיד ניצב מינורי בסרט "פסיפיק רים". השחקן הביע את התעניינותו בתפקיד בטוויטר עוד בדצמבר 2018, נוסף על התעניינות בגילום דמויותיהם של נאמור וסאנפייר.

נוסף על עבודתו כשחקן מתעסק סימו בכתיבה, והיה חבר בצוות כותבי הסדרה "דם ומים". בינואר 2018 פורסם מאמר אינטרנטי פרי עטו, המתאר את ילדותו כבן למשפחת מהגרים, במגזין *Maclean's*. הוא ביים וכתב מספר סרטים קצרים שהוקרנו בפסטיבלים ברחבי קנדה וארצות הברית, כאשר האחרון שבהם צבר, נכון למאי 2020, כ-640,000 צפיות ביוטיוב.

בשנת 2021 גילם את ג'ילברט בסרט הדרמה "*Women Is Losers".*

בשנת 2022 נכלל ברשימת טיים 100.

בשנת 2023 כיכב בקומדיה הרומנטית "שתי אהבות אמת" בדמותו של סאם. באותה שנה גילם את אחת הגרסאות של הדמות קן בסרט הלייב אקשן "ברבי" שבוים על ידי גרטה גרוויג על פי תסריט שכתבה עם בעלה, נואה באומבך. הסרט מבוסס על דמותה של בובת האופנה ברבי מבית "מאטל". בהמשך, שיחק גם בסרט המדע בדיוני הקנדי "*Simulant".*

בשנת 2024 שיחק בסרט הדרמה האמריקאי "המרוץ לניצחון של ארתור" (אנ') לצדו של מארק וולברג.

## דיסקוגרפיה

### מיני-אלבומים

* 2023: *Anxious-Avoidant*

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קנדים
קטגוריה:בוגרי אוניברסיטת מערב אונטריו
קטגוריה:מהגרים לקנדה
קטגוריה:קנדים שהופיעו ברשימת טיים 100
קטגוריה:סינים שהופיעו ברשימת טיים 100
קטגוריה:סינים שנולדו ב-1989
קטגוריה:קנדים שנולדו ב-1989
שאווייר אספוט זמורה

**שאווייר אספוט זמורה** (בספרדית: **Xavier Espot Zamora**; ) הוא פוליטיקאי אנדורי. הוא שר משפטים לשעבר, וכיום הוא ראש ממשלת אנדורה מאז 16 במאי 2019.

תחת ממשלתו של אנטוני מרטי, בין 25 ביולי 2012 ל־28 בפברואר 2019, הוא כיהן כשר הרווחה, המשפטים והפנים. הוא התפטר ממשרתו כשר ב־29 בפברואר 2019, על מנת להגיש את מועמדותו לראשות הממשלה, בבחירות הכלליות לשנת 2019.

בבחירות 2023 הקואליציה של אספוט זמורה זכתה בניצחון נוסף והוא המשיך לכהונה שנייה.

בספטמבר 2023 יצא זמורה מהארון בתור הומוסקסואל בראיון עם השידור הציבורי של אנדורה.

זמורה הוא בעל תואר ראשון ותואר שני במשפטים, מהפקולטה למצטיינים במנהל עסקים וניהול (ESADE). בנוסף, הוא גם בעל תואר במדעי הרוח מהפקולטה לפילוסופיה של אוניברסיטת רמון לול בברצלונה.

## קישורים חיצוניים

## הערות שוליים

קטגוריה:ראשי ממשלת אנדורה
קטגוריה:פוליטיקאים אנדורים
קטגוריה:ראשי ממשלה להט"בים
קטגוריה:אנדורים שנולדו ב-1979